
 29.10.2010
 BG
 Официален вестник на Европейския съюз
 L 283/11
 РЕШЕНИЕ НА СЪВЕТА
 от 11 март 2010 година
 за подписване и временно прилагане на Споразумение за сътрудничество за спътникова навигация между Европейския съюз и неговите държави-членки и Кралство Норвегия
 (2010/652/ЕС)
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз, и по-специално член 172 във връзка с член 218, параграф 5 и параграф 8, първа алинея от него,
 като взе предвид предложението на Европейската комисия,
 като има предвид, че:
 (1)
 Комисията договори Споразумение за сътрудничество за спътникова навигация с Кралство Норвегия (наричано по-нататък „Споразумението“), което беше парафирано на 17 юли 2009 г.
 (2)
 Споразумението подлежи на ратификация и от държавите-членки.
 (3)
 Съгласно член 12, параграф 4 от него Споразумението следва да се прилага временно от Европейския съюз — по отношение на въпросите от неговата компетентност— и от Кралство Норвегия до влизането му в сила.
 (4)
 Споразумението следва да бъде подписано от името на Европейския съюз и да се прилага временно, така както е определено в настоящото решение,
 ПРИЕ НАСТОЯЩОТО РЕШЕНИЕ:
 Член 1
 Подписването на Споразумението за сътрудничество за спътникова навигация между Европейския съюз и неговите държави-членки и Кралство Норвегия се одобрява от името на Съюза при условие за сключването на посоченото споразумение.
 Текстът на Споразумението е приложен към настоящото решение.
 Член 2
 Председателят на Съвета е оправомощен да определи лицето/лицата, упълномощено(и) да подпише(ат) Споразумението от името на Съюза при условие за сключването му.
 Член 3
 Съгласно член 12, параграф 4 от Споразумението по отношение на въпросите, попадащи в областта на компетентност на Съюза, Споразумението се прилага временно до влизането му в сила. Комисията публикува в Официален вестник на Европейския съюз известие, съдържащо информация за датата, от която започва временното прилагане на Споразумението.
 Член 4
 Настоящото решение се публикува в Официален вестник на Европейския съюз.
 Съставено в Брюксел на 11 март 2010 година.
 За Съвета
 Председател
 J. BLANCO
 СПОРАЗУМЕНИЕ ЗА СЪТРУДНИЧЕСТВО
 за спътникова навигация между Европейския съюз и неговите държави-членки и Кралство Норвегия
 ЕВРОПЕЙСКИЯТ СЪЮЗ, наричан по-нататък също „Съюзът“,
 и
 КРАЛСТВО БЕЛГИЯ,
 РЕПУБЛИКА БЪЛГАРИЯ,
 ЧЕШКАТА РЕПУБЛИКА,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 РЕПУБЛИКА ЕСТОНИЯ,
 ИРЛАНДИЯ,
 РЕПУБЛИКА ГЪРЦИЯ,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 ИТАЛИАНСКАТА РЕПУБЛИКА,
 РЕПУБЛИКА КИПЪР,
 РЕПУБЛИКА ЛАТВИЯ,
 РЕПУБЛИКА ЛИТВА,
 ВЕЛИКОТО ХЕРЦОГСТВО ЛЮКСЕМБУРГ,
 РЕПУБЛИКА УНГАРИЯ,
 МАЛТА,
 КРАЛСТВО НИДЕРЛАНДИЯ,
 РЕПУБЛИКА АВСТРИЯ,
 РЕПУБЛИКА ПОЛША,
 ПОРТУГАЛСКАТА РЕПУБЛИКА,
 РУМЪНИЯ,
 РЕПУБЛИКА СЛОВЕНИЯ,
 СЛОВАШКАТА РЕПУБЛИКА,
 РЕПУБЛИКА ФИНЛАНДИЯ,
 КРАЛСТВО ШВЕЦИЯ,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 договарящи страни по Договора за функционирането на Европейския съюз, наричани по-нататък „държави-членки“,
 от една страна, и
 КРАЛСТВО НОРВЕГИЯ, наричано по-нататък „Норвегия“,
 от друга страна,
 Европейският съюз, държавите-членки и Норвегия, наричани по-нататък заедно „страните“,
 КАТО ПРИЗНАВАТ прякото участие на Норвегия в програмите „Галилео“ и EGNOS още от етапите на определяне на тези програми,
 КАТО СЪЗНАВАТ развитието в управлението, собствеността и финансирането на европейските програми за ГНСС по силата на Регламент (ЕО) No 1321/2004 на Съвета от 12 юли 2004 г. за създаване на структури за управление на европейските сателитни радионавигационни програми (1), неговите изменения и Регламент (ЕО) No 683/2008 на Европейския парламент и на Съвета от 9 юли 2008 г. за продължаване